Il-Kunsill llum approva dikjarazzjoni dwar il-ġlieda kontra l-antisemitiżmu u l-iżvilupp ta' approċċ komuni fil-qasam tas-sigurtà għal protezzjoni aħjar tal-komunitajiet u l-istituzzjonijiet Lhud fl-Ewropa. Fid-dikjarazzjoni tiegħu, il-Kunsill jagħraf li l-komunitajiet Lhud f'xi pajjiżi tal-UE jħossuhom partikolarment vulnerabbli għal attakki terroristiċi, wara żieda f'inċidenti vjolenti f'dawn l-aħħar snin. Jinnota li l-mibegħda antisemitika għadha mifruxa ħafna, kif ikkonfermat minn rapport tal-Aġenzija għad-Drittijiet Fundamentali tal-2018 dwar l-antisemitiżmu. Id-dikjarazzjoni tistieden lill-istati membri biex jadottaw u jimplimentaw strateġija olistika li tipprevjeni u tiġġieled kull forma ta' antisemitiżmu bħala parti mill-istrateġiji tagħhom għall-prevenzjoni tar-razziżmu, il-ksenofobija, ir-radikalizzazzjoni u l-estremiżmu vjolenti. Tappella lill-istati membri biex iżidu l-isforzi tagħhom biex jiżguraw is-sigurtà lill-komunitajiet, l-istituzzjonijiet u ċ-ċittadini Lhud. Dikjarazzjoni tal-Kunsill dwar il-ġlieda kontra l-antisemitiżmu u l-iżvilupp ta' approċċ komuni fil-qasam tas-sigurtà għal protezzjoni aħjar tal-komunitajiet u l-istituzzjonijiet Lhud fl-Ewropa Ara l-paġna tal-laqgħa